# Deutschland Tour

|  |  |
| --- | --- |
|  | Dëse **Sportsartikel** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

D'**Deutschland Tour** ass eng Etappecourse mam Vëlo déi an Däitschland gefuere gëtt.

Deutschland Tour 2006 - 6. Etapp
## Historique

Vum 21. bis de 27. Mee 1911 ass d'Course fir d'éischt gefuer ginn. Den Depart vun der Ettapecourse mam deemolegen Numm *Quer durch Deutschland* iwwer eng total Distanz vu 1.493 km war zu Breslau. D'Arrivée vun der sechster a leschter Etapp war zu Oochen. Organisateur war d'Allgemeine Radfahrer-Union déi vun der daïtscher Vëlosindustrie finanziell ënnerstëtzt gouf.

De Nicolas Frantz ass 1931 an där Course, déi dat Joer *Internationale Opel-Deutschland-Rundfahrt* geheescht huet, op déi drëtt Plaz komm.

1947, bei der éischter Oplo vun der Course nom Krich ass keen Tour an Etappe gefuer ginn. D'*Grünes Band vom Rhein*, wéi d'Course an deem Joer geheescht huet, war e Generalklassement dat aus sechs Kriteriume bestanen huet, déi an engem Zäitraum vu sechs Méint gefuer goufen. Et waren dat d'Kriteriume vu Solingen, Bonn, Düsseldorf, Köln, Oochen a Mönchengladbach.

Den Herrmann Schwartz huet et 1948, mat Hëllef vu Partner déi him fianziell an organisatoresch zur Säit stoungen, fäerdegbruecht erëm en Tour mat aacht Etappen op d'Been ze stellen. D'Course huet deemools d'*Grüne Band der IRA* (*Interessengemeinschaft Radsport*) geheescht. Nodeem d'Course ouni Ënnerbriechung all Joer vun 1948 bis 1952 gefuer gouf, war et mam Doud vum Herrmann Schwartz mat deem Kapitel op en Enn.

Duerno huet am Joer 1955 d'Zweeradfirma Fritz Wenk dofir gesuergt dat d'Course erëm gefuer géif ginn. Et ass awer bei der Première bliwwen.

Vun 1960 bis 1963 ass d'*Internationale Afri-Cola Deutschland-Rundfahrt* gefuer ginn.

No enger laanger Paus ass 1979 probéiert ginn d'Course erëm ze relancéieren an dat mat Hëllef vum Titelsponor Vitamalz. Déi éischt Oplo mam Numm *Internationale Vitamalz-Rundfahrt* war awer zu gläicher Zäit déi lescht.

Vun 1980 bis 1982 gouf d'*Deutschland-Rundfahrt* vun der Firma Sport Promotion G.m.b.H organiséiert. Nodeem déi Firma en Defizit vun 300.000 DEM (ronn 153.000 EUR) op der Lee hat, war et virleefeg eriwwer mat der Course.

En neien Ulaf ass 1998 geholl ginn andeems déi däitsch Vëlosfederatioun Bund Deutscher Radfahrer e. V. an d'hamburger Sportsfirma Upsolut Sports A.G. d'Firma Deutschland Tour G.m.b.H. gegrënnt ginn ass. Dës Firma huet als Zweck fir an Däitschland eng Etappecourse z'etabléieren an ofzewéckelen. Op déi Manéier goufen d'Virausetzunge geschaf fir d'*Deutschland Tour*, wéi d'Course zanter der Neioplo am Joer 1999 heescht, erëm all Joer ënner professionelle Bedéngungen z'organiséieren. Tourdirekter ass zanterhier de Kai Rapp, Direkter vun der *Deutschland Tour GmbH*.

Vun 2009 bis 2017 gouf den Tour op Äis geluecht. Haaptgrënn waren datt déi däitsch Tëleeschaînen ARD an ZDF d'Tour net *live* op der Tëlee wollte weise, an doduerch e ganze Koup u Recetten duerch Sponsoring ewechfalen.

Zanter 2018 gëtt d'Tour nees gefuer, Organisator ass d'Amaury Sport Organisation.

Den Andy Schleck beim Eenzelfuere géint d'Zäit den 8.8.2006 am "Deutschland Tour"
## D'Gewënner

### Quer durch Deutschland

* 1911: Hans Ludwig  Däitschland

### Großer Preis von Deutschland

* 1922: Adolf Huschke  Däitschland

### Großer Opelpreis von Deutschland

* 1927: Rudolf Wolke  Däitschland

### Deutschland Rundfahrt

* 1930: Hermann Buse  Däitschland

### Internationale Opel-Deutschland-Rundfahrt

* 1931: Erich Metze  Däitschland

### Internationale Deutschland-Rundfahrt

|  |  |
| --- | --- |
| 1937: Otto Weckerling |  Däitschland |
| 1938: Hermann Schild |  Däitschland |

### Großdeutschlandfahrt, Deutschland-Rundfahrt für Berufsfahrer

* 1939: Georg Umbenhauer  Däitschland

### Das "Grüne Band vom Rhein"

* 1947: Erich Bautz  Däitschland

### Das "Grüne Band der IRA", kleine Deutschland-Rundfahrt

* 1948: Phillip Hilpert  Däitschland

### Das "Grüne Band der IRA", Quer durch Deutschland

* 1949: Harry Saager  Däitschland

### Deutschland-Rundfahrt

|  |  |
| --- | --- |
| 1950: Roger Gyselinck |  Belsch |
| 1951: Guido de Santi |  Italien |
| 1952: Isidore Derijck |  Belsch |
| 1955: Rudi Theißen |  Däitschland |

### Internationale Afri-Cola Deutschland-Rundfahrt

|  |  |
| --- | --- |
| 1960: Albert Geldermans |  Holland |
| 1961: Friedhelm Fischerkeller |  Däitschland |
| 1962: Peter Post |  Holland |

### Internationale Vitamalz-Rundfahrt

* 1979: Dietrich Thurau  Däitschland

### Deutschland-Rundfahrt

|  |  |
| --- | --- |
| 1980: Gregor Braun |  Däitschland |
| 1981: Silvano Contini |  Italien |
| 1982: Theo de Rooy |  Holland |

### Deutschland Tour

|  |  |
| --- | --- |
| 1999: Jens Heppner |  Däitschland |
| 2000: David Plaza |  Spuenien |
| 2001: Alexander Vinokourov |  Kasachstan |
| 2002: Igor Gonzalez de Galdeano |  Spuenien |
| 2003: Michael Rogers |  Australien |
| 2004: Patrik Sinkewitz |  Däitschland |
| 2005: Levi Leipheimer |  USA |
| 2006: Jens Voigt |  Däitschland |
| 2007: Jens Voigt |  Däitschland |
| 2008: Linus Gerdemann |  Däitschland |
| *2009-2017 net gefuer.* |
| 2018: Matej Mohorič |  Slowenien |
| 2019: Jasper Stuyven |  Belsch |
| 2021: Nils Politt |  Däitschland |

## Um Spaweck

* Offiziell Websäit vun der *Deutschland Tour*
* Historesch Informatiounen iwwer d'*Deutschland Tour* op der Websäit vun *Cycling4fans*
* Resultater vun der *Deutschland Tour* op der Websäit vu *Mémoire du Cyclisme*
* Websäit vun *Upsolut Sports AG*

|  |  |
| --- | --- |
|  |  **Commons: Deutschland Tour 2006** – Biller, Videoen oder Audiodateien |